Document ID: 32005D0783

ΑΠΌΦΑΣΗ ΤΗΣ ΕΠΙΤΡΟΠΉΣ
της 14ης Οκτωβρίου 2005
για τροποποίηση των αποφάσεων 2001/689/ΕΚ, 2002/231/ΕΚ και 2002/272/ΕΚ προκειμένου να παραταθεί η ισχύς των οικολογικών κριτηρίων για την απονομή του κοινοτικού οικολογικού σήματος σε ορισμένα προϊόντα
[κοινοποιηθείσα υπό τον αριθμό Ε(2005) 4102]
(Κείμενο που παρουσιάζει ενδιαφέρον για τον ΕΟΧ)
(2005/783/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου της 17ης Ιουλίου 2000 περί αναθεωρημένου κοινοτικού συστήματος απονομής οικολογικού σήματος (1), και ιδίως το άρθρο 6 παράγραφος 1 δεύτερο εδάφιο,
Μετά από διαβούλευση με το συμβούλιο οικολογικής σήμανσης της Ευρωπαϊκής Ένωσης,
Εκτιμώντας τα ακόλουθα:
(1)
Ο ορισμός της κατηγορίας προϊόντων και τα οικολογικά κριτήρια που καθορίζονται στην απόφαση 2001/689/ΕΚ της Επιτροπής, της 28ης Αυγούστου 2001, περί καθορισμού οικολογικών κριτηρίων για την απονομή του κοινοτικού οικολογικού σήματος σε πλυντήρια πιάτων (2), παύουν να ισχύουν στις 28 Αυγούστου 2006.
(2)
Η απόφαση 2002/231/ΕΚ της Επιτροπής, της 18ης Μαρτίου 2002, για καθορισμό οικολογικών κριτηρίων για την απονομή του οικολογικού σήματος της Κοινότητας σε είδη υπόδησης και τροποποίηση της απόφασης 1999/179/ΕΚ (3), παύει να ισχύει στις 31 Μαρτίου 2007.
(3)
Η απόφαση 2002/272/ΕΚ της Επιτροπής, της 25ης Μαρτίου 2002, με την οποία καθιερώνονται οικολογικά κριτήρια για την απονομή του κοινοτικού οικολογικού σήματος στις σκληρές επενδύσεις δαπέδου (4), παύει να ισχύει στις 31 Μαρτίου 2007.
(4)
Σύμφωνα με τον κανονισμό (ΕΚ) αριθ. 1980/2000, διενεργήθηκε έγκαιρη επανεξέταση των οικολογικών κριτηρίων, καθώς και των αντίστοιχων απαιτήσεων εκτίμησης και εξακρίβωσης, που θεσπίστηκαν με τις εν λόγω αποφάσεις.
(5)
Μετά την επανεξέταση των εν λόγω κριτηρίων και απαιτήσεων, είναι σκόπιμο, και στις τρεις περιπτώσεις, να παραταθεί κατά ένα έτος η περίοδος ισχύος των οικολογικών κριτηρίων και των απαιτήσεων.
(6)
Δεδομένου ότι, σύμφωνα με τον κανονισμό (ΕΚ) αριθ. 1980/2000, η υποχρέωση επανεξέτασης αφορά μόνον τα οικολογικά κριτήρια και τις απαιτήσεις εκτίμησης και εξακρίβωσης, είναι σκόπιμο να εξακολουθήσουν να ισχύουν οι αποφάσεις 2002/231/ΕΚ και 2002/272/ΕΚ.
(7)
Ως εκ τούτου, πρέπει να τροποποιηθούν αναλόγως οι αποφάσεις 2001/689/ΕΚ, 2002/231/ΕΚ και 2002/272/ΕΚ.
(8)
Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 17 του κανονισμού (ΕΚ) αριθ. 1980/2000,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 3 της απόφασης 2001/689/ΕΚ αντικαθίσταται από το ακόλουθο κείμενο:
«Άρθρο 3
Τα οικολογικά κριτήρια για την κατηγορία προϊόντων “πλυντήρια πιάτων”, καθώς και οι αντίστοιχες απαιτήσεις εκτίμησης και εξακρίβωσης, ισχύουν μέχρι τις 28 Αυγούστου 2007.»
Άρθρο 2
Το άρθρο 5 της απόφασης 2002/231/ΕΚ αντικαθίσταται από το ακόλουθο κείμενο:
«Άρθρο 5
Τα οικολογικά κριτήρια για την κατηγορία προϊόντων “είδη υπόδησης”, καθώς και οι αντίστοιχες απαιτήσεις εκτίμησης και εξακρίβωσης, ισχύουν μέχρι τις 31 Μαρτίου 2008.»
Άρθρο 3
Το άρθρο 4 της απόφασης 2002/272/ΕΚ αντικαθίσταται από το ακόλουθο κείμενο:
«Άρθρο 4
Τα οικολογικά κριτήρια για την κατηγορία προϊόντων “σκληρές επενδύσεις δαπέδου”, καθώς και οι αντίστοιχες απαιτήσεις εκτίμησης και εξακρίβωσης, ισχύουν μέχρι τις 31 Μαρτίου 2008.»
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 14 Οκτωβρίου 2005.

Labels: 3
1